मुम्बई (एजेंसी): पवन टर्बाइन की अग्रणी अंतरराष्ट्रीय निर्माता सेनवियॉन ने भारत में अपना पहला ठेका पूरा किया है। यह 220 सेनवियॉन टर्बाइन की आपूर्ति के लिए है जो कुल मिलाकर 50 मेगावाट (एमडब्ल्यू) से ज्यादा के लिए है और यह बड़े भारतीय आईपीपी में से एक के साथ दृढ़ फ्रेमवर्क करार के तहत है। 220 टर्बाइन में हाल में अधिग्रहित केनरसिस पोर्टफोलियो के टर्बाइन भी होंगे। इनके संस्थापन की शुरुआत 2017 की चौथी तिमाही से 2019 तक करने की योजना है। पहला साइट 2017 के अंत तक चालू कर दिया जाएगा। एक बार जब पूरे फ्रेमवर्क करार की डिलीवरी हो जाएगी तो पर्याप्त हरित उर्जा का उत्पादन होगा जिससे भारत के सात लाख घरों की बिजली की आवश्यकता पूरी होगी। भारत में एक सेनवियॉन सर्विस सेंटर की स्थापना की जा चुकी है और यह 10 साल तक टर्बाइन के रख-रखाव के लिए जिम्मेदार होगा।